ايسوسيئيشن آف چارٽرڊ سرٽيفائيڊ اڪائونٽنٽس

ايسوسيئيشن آف چارٽڊ سرٽيفائيڊ اڪائونٽنٽس :  Association of Chartered Certified Accountants :(ACCA) عالمي پيشورانہ اڪائونٽنگ جو ادارو آھي جنھن جو بنياد 1904 ۾ پيو  جيڪو دنيا اندر چارٽرڊ اڪائونٽنٽ جون ڊگريون  (ACCA or FCCA)ڏيندو رھيو آھي.ھن اداري جو خيال آهي تہ معيشت جي فروغ ۽ استحڪام  ۾  اڪائونٽنگ جو اھم ڪردار آهي تنھن ڪري ھي ادارو ان پيشي جي واڌاري لاءِ پاڻ پتوڙي رهيو آهي. ھن اداري مطابق دنيا م ان جا 2018 ۾ 208000 ميمبر ۽ 503000 شاگرد آهن جيڪي دنيا اندر بھترين صلاحيتن جا مالڪ آھن ۽ دنيا اندر ھر شعبي اندر پنھنجون صلاحيتون استعمال ڪري رھيا آھن. ھن اداري جو تہ صدر مقام لنڊن ۾ آهي پر اھم انتظامي آفيس وري گلاسڪو ۾ اٿس.دنيا ۾ ھن اداري جون 100 کان بہ مٿي آفيسون آهن جن ۾ 7200 ملازم ڪم ڪري رھيا آھن.اداري جي نالي ۾  لفظ چارٽرڊ دراصل شاھي چارٽر يا رايل چارٽر (Royal Charter) ڏي اشارو ڪري ٿو جيڪو 1974 ۾ منظور ٿيو ھو. اھڙي طرح چارٽڊ سرٽيفائيڊ اڪائونٽنٽ کي قانوني تحفظ مليل آهي ۽ ان درجي تي پھچڻ لاءِ اھو لازم آھي تہ اڪائونٽنٽ  ھن اداري جو ميمبر ٿئي.
1996 کان وٺي ھن اداري جي ماتحتي ۾ ايسوسيئيشن آف اٿورائيزڊ پبلڪ اڪائونٽنٽس  (AAPA) پڻ ڪم ڪري رھي آھي.

 حوالا